open-index/open-wikipedia-markdown huggingface dataset:
Ապոլլոնը Վուլկանի դարբնոցում (նկար, Վելասկես)

«**Ապոլլոնը Վուլկանի դարբնոցում**» (), իսպանացի նկարիչ, Իսպանական ոսկեդարի մեծագույն ներկայացուցիչ Դիեգո Վելասկեսի նկարներից։ Այս ստեղծագործությունը հեղինակը վրձնել է 1630 թվականին։ Յուղաներկով կտավի չափերն են 223 × 290 սմ։

Այսօր «Ապոլլոնը Վուլկանի դարբնոցում» ստեղծագործությունը պահպանվում և ցուցադրվում է Պրադո թանգարանում (Մադրիդ, Իսպանիա)։

## Պատմություն
Իսպանացի նկարիչ Անտոնիո Պալոմինոյի հաղորդմամբ այս կտավը Վելասկեսը նկարել է Իտալիայում՝ 1630 թվականին, երբ առաջին անգամ էր այցելում այդ երկիր։ Այս և «Հովսեփի պատմուճանը>» նկարները հեղինակի մոտ են գտնվել հնդհուպ մինչև 1634 թվականը, երբ Իսպանիայի թագավոր Ֆիլիպ IV-ը գնում է՝ զարդարելու Բուեն Ռետիրո պալատը։ Ֆրանսիացիների կողմից 1819 թվականին ավերվում է պալատը, որից հետո «Ապոլլոնը Վուլկանի դարբնոցում» ստեղծագործությունը տեղափոխվում է Մադրիդ՝ Պրադո։

## Սյուժե
«Ապոլլոնը Վուլկանի դարբնոցում» ստեղծագործության սյուժեն վերցված է Պուբլիուս Օվիդիուս Նասոյի «Կերպարանափոխություններ» պոեմից։ Վուլկանի արհեստանոցի շեմին հայտնվում է Ապոլլոնը։ Կրակի և դարբնության հովանավոր աստվածն աչքի տակով նայում է լույսի, արևի, բնության պայծառ սկզբնավորման, արվեստների հովանավոր, մուսաների առաջնորդ Ապոլլոնին։   Վերջինս լուր է բերել այն մասին, որ Վուլկանի կինը՝ Վեներան, մոռանալով ամուսնական ուխտի մասին՝ շնանում է պատերազմի աստված Մարսի հետ։ Վուլկանի օգնականները, որոնց հետ նա կռել է աստվածների զենք ու զրահը, զարմանքից ափիբերան բացել են բերանները։

## Նկարագրություն
Իտալիայում ճանապարհոդելու ժամանակ Վելասկեսն ազդվել է վենետիկյան գեղանկարչությունից, ինչը երևում է գույների կիրառումից, օրինակ՝ Ապոլլոնի պատմուճանի տարբերվող նարնջագույնը։   Հռոմում գտնվելու ժամանակ էլ տարվել է Միքելանջելոյի արվեստով և սկսել է նկարել Վուլկանի շատ մեծ և ուժեղ ֆիգուրներ։ Մարմինները վրձնել է աթլետիկ կառուցվածքով՝ արտահայտելով ողջ ուժը։

Մյուս կողմից էլ Վելասկեսը ձգտում էր իր կտավներին խորություն հաղորդել։ Նա սկսեց օգտագործել այսպես ասած «*տարածականության սերտաճեցում*»՝ ֆիգուրները նկարելով մեկը մյուսի դիմաց, որպեսզի դիտողի մոտ խորության զգացում առաջանա։

Ի տարբերություն իտալացի վարպետների, Վելասկեսը չի իդեալականացրել իր հերոսներին։ Նույնիսկ կարելի է նշել, որ Վուլկանը շատ տգեղ է, իսկ Ապոլլոնի դեմքը, չնայած որ շրջապատված է լույսերով, նույնպես իդեալական չէ։

## Ծանոթագրություններ

## Գրականություն
**La pintura en el barroco*. José Luis Morales y Marín. Espasa Calpe S.A. 1998
**Museo del Prado. Pintura española de los siglos XVI y XVII*. Enrique Lafuente Ferrari. Aguilar S.A. 1964
*Cirlot, L. (dir.), *Museo del Prado II*, Col. «Museos del Mundo», Tomo 7, Espasa, 2007. , pp.&nbsp;24–25
*
**Velázquez and The Surrender of Breda: The Making of a Masterpiece*. Anthony Bailey. Henry Holt and Company. 2011

## Արտաքին հղումներ
*''Velázquez '', exhibition catalog from The Metropolitan Museum of Art (fully available online as PDF), which contains material on *Apollo in the Forge of Vulcan* (see index)
* Diego Velázquez, ''Apollo in the Forge of Vulcan'', Colourlex

Կատեգորիա:1630 նկարներ
Կատեգորիա:Դիեգո Վելասկեսի նկարներ
Կատեգորիա:Իսպանիայի արվեստ
Կատեգորիա:Պրադո թանգարանի նկարներ
Կատեգորիա:Ապոլլոն
Լուանգփհաբանգ միջազգային օդանավակայան

**Լուանգփհաբանգ միջազգային օդանավակայան** () ),  Լաոսի հինգ միջազգային օդանավակայաններից մեկը, որը գտնվում է Լուանգփհաբանգ քաղաքի կենտրոնից 4 կմ (2,5 մղոն) հեռավորության վրա։ Լինելով Բանգկոկ, Չիանգմայ, Սիեմռեալ, Վիենտյան և տարածաշրջանի այլ քաղաքների միջազգային և ներքին թռիչքների հիմնական հանգույց՝ օդանավակայանը Լաոսի երկրորդ ամենաշատ զբաղված օդանավակայանն է։

2200 մետր երկարությամբ թռիչքուղու ծածկույթն ասֆալտից է, իսկ 2500 մետր երկարությամբ նոր թռիչքուղու ծածկույթը՝ ասֆալտբետոնից։ 2011 թվականին արդիականացվել է օդանավակայանի ենթակառուցվածքը, որից հետո զգալիորեն նվազեցվել է տեղական լեռնային տեղանքի տարրերի հետ օդանավերի բախման ռիսկը։ Օդանավակայանում սպասարկում են AirAsia, Bangkok Airways, Vietnam Airlines, Thai Airways, Lao Airlines և Lao Central Airlines ավիաընկերությունների ուղևորատար թռիչքներ։

## Ծանոթագրություններ

Կատեգորիա:Լաոսի օդանավակայաներ
Տրանսիլվանիայի ամրացուցիչ կառուցումներով եկեղեցի ունեցող գյուղերի ցանկ

Ստորև ներկայացվում է Ռումինիայի Տրանսիլվանիա շրջանի ամրացուցիչ կառուցումներով եկեղեցի ունեցող գյուղերի ցանկը, որոնք 1993-1999 թվականներին ընդգրկվել են ՅՈՒՆԵՍԿՕ-ի Համաշխարհային ժառանգության օբյեկտների ցանկում։ Ամրացված եկեղեցիները կառուցվել են 13-14-րդ դարերում։

## Ցանկ

## Տես նաև
* Ռումինիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
* Խորեզի վանական համալիր

## Ծանոթագրություններ

## Արտաքին հղումներ
*Описание на сайте ЮНЕСКО
*The list of Transylvanian villages with fortified churches on the site of the Institute for Cultural Memory 
*Mihai Eminescu Trust  
*Complete list of the German villages in Transylvania 
*Saxon fortified churches in Transylvania 
*Fortified churches in Transylvania 

Կատեգորիա:Ռումինիայի գյուղեր
Կատեգորիա:Համաշխարհային ժառանգություն Ռումինիայում
Կատեգորիա:Ռումինիայի եկեղեցիներ և վանքեր
Կատեգորիա:Ռումինիայի տեսարժան վայրեր
Կատեգորիա:Ռումինիայի հուշարձաններ‎
Կավնոս

**Կավնոս** (կարի․՝ *kbdynš*, , , Կաունոս), հնագույն քաղաք Կարիայում։ Ներկայում պահպանվում են նրա ավերակները Թուրքիայի Մուղլայի մարզում՝ ժամանակակից Դալյան քաղաքի մերձակայքում։

Քաղաքի մեծ մասը գտնվել է Կալբիս (Calbis) գետի արևմտյան ափին, որը ծառայել է որպես Կարիայի սահմանը Լիկիայի հետ։ Գտնվելով Կարիայի սահմաններում, քաղաքը, այնուամենայնիվ, չի պատկանել կարիական կամ հունական գաղութների թվին։ Նրա բնակչությունը տարբերվել է շրջակա ցեղերից։

Հին հունական առասպելի համաձայն՝ քաղաքը հիմնել է Միլետոսի որդին՝ Կավնոսը, որը փախել է այս շրջան իր քրոջ՝ Բիբլիսի հետ ողբերգական հարաբերությունների պատճառով։ Հնում Միլեթ քաղաքը եղել է կարիական, ինչը վկայում է Կավնոսի՝ Կարիայի բնակչության հետ ունեցած կապի մասին։ Հերոդոտոսը, որ բնակվել է Կարիայում գտնվող Հալիկառնաս քաղաքում, Կավնոսի բնակիչների մասին գրել է (1.172)․«*Ինչ վերաբերում է կավնոսցիներին, ապա նրանք, կարծում եմ, [մայրցամաքի] բնիկներ են, նրանք իրենք, այնուամենայնիվ, իրենց համարում են Կրետեից եկածներ։ Նրանց լեզուն է նման կարիերենին, թե, ընդհակառակը, կարիերենն է նման կավիերենին, ես հաստատ չեմ կարող որոշել։ Սովորույթներով նրանք շատ տարբեր են ոչ միայն կարիացիներից, այլև բոլոր մյուս ժողովուրդներից*»։Կավնոսը դիմադրել է պարսից արքայի հրամանատար Կյուրոս Հարփագուսին, բայց ենթարկվել է մ.թ.ա. 540-ականներին։

Կավնոսը հայտնի քանդակագործ Պրոտոգենեսի ծննդավայրն է։

## Ծանոթագրություններ

Կատեգորիա:Ասիայի անհետացած քաղաքներ
Կատեգորիա:Հին Փոքր Ասիա
Կատեգորիա:Մուղլայի մարզ
Կատեգորիա:Բյուզանդիայի քաղաքներ
Կատեգորիա:Թուրքիայի հին հունական հնավայրեր
Nickelodeon Animation Studio

**Nickelodeon Animation Studio**, ամերիկյան անիմացիոն ստուդիա, որը բացվել է 1990 թվականին։ Ստուդիան պատկանում է Nickelodeon ալիքին։

## Պատմություն
### 1991—1998. Games Animation
Ստուդիան ստեղծվել է 1990 թվականին՝ որպես «Games Animation»: Հիմնադիրները համարվում են Մերի Հարրինգթոնը և Վաննեսա Կոֆֆին։ Այդ տարի ցուցադրվել են հիմնականում փորձնական շարք անիմացիոն սերիաներ, որոնք դուրս են եկել հաջորդ տարի։ 1991 թվականին ցուցադրվել են ստուդիայի առաջին մուլտիսերիալները` «Դուգ», «Ախ, այս երեխաները» և «Ռենի և Սթիմփիի շուն»։ Այնուամենայնիվ, չնայած ողջ ջանքերին, հարաբերությունները լարված են դարձել «Ռենի և Սթիմփիի շուն» մուլտիսերիալի ստեղծող Ջոն Քրիսֆալուսիի հետ։ 1992 թվականի աշնանը, Nickelodeon-ը և Վանեսա Կոֆֆին աշխատանքից հեռացրել են Ջոն Քրիսֆալուսին։ Nickelodeon-ը պնդում է, որ նրա հեռացումը կապված է նոր շարքի ձգձգումների և «Man' s Best Friend» սերիայի հետ, որտեղ բռնության տեսարան կա, որտեղ Ռենը ծեծում է Ջորջ Լիկվորին թիով։ 1992 թվականին անիմատոր Ջո Մյուրեյը մշակել է նոր մուլտսերիալ Games Animation-ի համար։ Ջո Մուրեյի «Joe Murray Productions» ընկերությունը և Games Animation-ը վարձակալել են Վենտուրա բուլվարի գրասենյակային տարածք Ստուդիո-Սիթիում, Լոս Անջելես, Կալիֆորնիա նահանգ, այդ սերիալի արտադրության համար։ Այն սկսել է կոչվել «Ռոկոյի նոր կյանք» և ցուցադրվել է 1993 թվականին։ Բացի այդ, Games Animation-ի ժամանակ արտադրվել են «ԱԱԱ՜ Իրական հրեշներ», «Էյ, Առնոլդ», «ԿաԲլա՜մ» և «Հիանալի խլուրդներ»։ Games Animation ստուդիան չուներ պաշտոնական լոգոտիպ։ Դրա փոխարեն, այդ կազմակերպության յուրաքանչյուր մուլտիսերիալ ուներ իր լոգոտիպը։

### 1998 - ներկա ժամանակ. Nickelodeon Animation Studio
1998 թվականին «Games Animation» ընկերությունը փոխել է անվանումը «Nickelodeon Animation Studio: Բացի անվանումից, ստուդիան փոխել է նաև գտնվելու վայրը։ Ներկա պահին այն գտնվում է 231 W Olive Ave փողոցում` Բըրբանքում։ 1999 թվականի սեպտեմբերին Nickelodeon-ը բացեց նոր թվային անիմացիոն ստուդիա Մանհեթենի Պարամաունթ-Պլազայում, որտեղ Nick Jr.-ի մուլտիսերիալների արտադրությունն էր տեղի ունենալու։

2016 թվականին Nickelodeon Animation Studio-ն ընդլայնվեց և դարձավ ավելի խոշոր ստուդիական համալիր։

## Մուլտիսերիալներ
### Հիմնական շոու

### Լիցենզավորված մուլտիսերիալներ

### Շոուների հեռարձակում

### Nicktoons Network

### Nick Jr.-ի մուլտիսերիալներ

### Փորձնական սերիաներ

### Մուլտիսերիալների հատուկ թողարկումներ

## Ֆիլմեր

## Տես նաև
* Nickelodeon

## Ծանոթագրություններ

Կատեգորիա:1990 հիմնադրված ընկերություններ
Կատեգորիա:Ամերիկյան կինոընկերություններ
Ծովային խոզուկ

**Սովորական ծովային խոզուկ** (), ծովային խոզերի (*Phocoenidae*) ընտանիքին պատկանող կենդանի։

Մարմնի միջին երկարությունը էգերի մոտ 160 սմ է, իսկ արուների մոտ՝ 145 սմ, միջին քաշը՝ 50-60 կգ։ Մարմնի վերին կեսի գունավորումը մուգ մոխրագույն է, ոչ սև, կողքերը բաց գույնի են, որովայնը՝ բաց մոխրագույն կամ սպիտակ։ Ատամների քանակը վերևում 16-30 է, իսկ ներքևի շարքում՝ 17-25։

Առանձնացնում են երեք ենթատեսակ․
* *Phocoena phocoena phocoena* — տարածված է Ատլանտյան օվկիանոսի հյուսիսային մասում, այդ թվում՝ Ռուսաստանի Բալթիկ ծովի ափերին, Սպիտակ և Բարենցի ծովերում։
* *Phocoena phocoena relicta*— ենթատեսակ, որն ունի ռուսերեն ազովկա անվանումը, տարածված է Սև, Ազովի, Մարմարա և Էգեյան ծովի հյուսիսային մասերում։
* *Phocoena phocoena vomerina* — տարածված է Խաղաղ օվկիանոսի հյուսիսային մասում, այդ թվում ռուսական Հեռավոր Արևելքի ափերի մոտ։

Ծովային խոզուկները ապրում են փոքր խմբերով, բայց ձկների ավելի մեծ վտառներում ձկները կարող են ձևավորել հազարից ավելի գլխաքանակ ունեցող վտառներ։ Հիմնականում սնվում են ստորադաս ձկների տեսակներով, արձանագրվել է 260 մետր խորությամբ սուզում, ջրից ամբողջությամբ դուրս չեն ցատկում։

Ամբողջ աշխարհում հաշվվում է մոտ 700 000 առանձնյակ։ Սա բավականին բազմաքանակ տեսակ է, բայց սևծովյան և բալթյան ենթատեսակները, որոնք արտաքնապես և գենետիկորեն տարբերվում են մյուս ծովային խոզուկներից, գտնվում են անհետացման վտանգի տակ։ Մինչև 1964 թվականը Սև ծովում թույլատրվում էր ձկնորսությունը, սակայն 1965 թվականից արգելվել է։ Ծովային խոզուկների որոշ քանակություն ավելացել է Ճապոնիայի ջրերում։

Ներկայումս ծովային խոզուկների քանակի վրա բացասական ազդող հիմնական գործոններն են՝ ձկների արդյունահանման ժամանակ չկանխատեսված ձկնորսությունը, ծովի աղտոտումը և աղմուկը, որոնք ծագում են ինտենսիվ նավագնացությունից, զորավարժություններից, օգտակար հանածոների որոնումից, ստորջրյա շինարարություններից և այլն (ASCOBANS)։

Կան  աղմուկի և ոչ դիտավորյալ ձկնորսության մակարդակը իջեցնելու եղանակներ, որոնք թույլ են տալիս մարդկային գործունեությունը դարձնել նվազ վտանգավոր ծովային խոզուկների և մյուս ծովային կաթնասունների համար։ Ծովային կաթնասունների պաշտպանությունների նման միջոցառումների նկարագրությունը անգլերենով կարելի է գտնել Միջազգային չինական հանձնաժողովի կայքում (IWC)։


Պատկեր:Coin of Ukraine Azovka r.jpg|Ազովկան Ուկրաինայի մետաղադրամի վրա
Պատկեր:Ecomare - bruinvis Berend (berend3).jpg|
Պատկեր:Ecomare - skelet bruinvis (bruinvis-skelet-sd).jpg|
Պատկեր:Ecomare - bruinvis Michael met penis (michael-penis-4580-sd).jpg|


## Ծանոթագրություններ

## Արտաքին հղումներ
# Позвоночные животные России: Морская свинья 
# The IUCN Red List of Threatened Species: Phocoena phocoena 
# Agreement on the Conservation of Small Cetaceans of the Baltic, North East Atlantic, Irish and North Seas
# B.Culik (2010) Harbour Poroise from '''Odontocetes — the toothed whales. Distribution, Behaviour, Migration and Threats''' http://www.cms.int/reports/small_cetaceans/index.htm 
# Scientific Comittee Documents: Possible steps towards reducing impacts of shipping noise
# IWC Scientific Comittee Documents: Underwater Unexploded Ordnance — Methods for a Cetacean-friendly Removal of Explosives as Alternatives to Blasting 

Կատեգորիա:Կենդանիներ այբբենական կարգով
Կատեգորիա:Չվտանգված տեսակներ
Նյասա լիճ (ազգային պարկ)

**Նյասա լճի ազգային պարկ** (), ազգային պարկ, որը գտնվում է Մալավիում` երկրի հարավ-արևելյան մասում գտնվող Նյասա լճի հարավային վերջնամասում։ Նրա ջրային տարածքն զբաղեցնում է լճի ընդհանուր մակերեսի ընդամենը 0,3 %-ը (և, համապատասխանաբար, լճի միայն այդ տարածքն է պահպանվող)։

## Պատմություն
1934 թվականին լճի մի քանի կղզիներ հայտարարվել են անտառային արգելոցներ և թռչունների որսարգելավայրեր։ 1972 թվականին պահպանվող տարածքների մակերեսն ընդլայնվել է. այնտեղ ընդգրկել են Մակլիր հրվանդանը և մի շարք այլ տարածքներ։ 1980 թվականի նոյեմբերի 24-ին այդ տարածքում ստեղծվել է ազգային պարկ։ 1984 թվականին պարկը ներառվել է ՅՈՒՆԵՍԿՕ-ի Համաշխարհային ժառանգության ցանկում՝ դառնալով առաջին քաղցրահամ լիճը, որն ընդգրկված է այդ ցուցակում։ Մոնկի Բեյ ծոցում լճի վրա է գտնվում Մալավիի ձկնային տնտեսության նախարարության գիտահետազոտական կայանը։

## Աշխարհագրություն
Սա Մալավիի միակ ազգային պարկն է, որը ստեղծվել է ձկների և ջրային միջավայրի պահպանության նպատակով։ Չնայած դրան՝ Նյասա լճի ազգային պարկը ներառում է բավականին մեծ ցամաքային տարածք, այդ թվում՝ մի քանի փոքր կղզիներ։ Այն նաև բնակավայր է այնպիսի կենդանիների համար, ինչպիսիք են բաբուինները։ Ավելի քան 800 տարեկան կարծվող խոշոր բաոբաբը, ինչպես ասում են, շոտլանդացի բժիշկ, ճանապարհորդ Դավիդ Լիվինգսթոնի սիրելի ծառն էր. նա ծառի մոտ քարոզներ է կարդացել և շփվել այլ միսիոներների հետ։ Առաջին հինգ միսիոներների գերեզմանները նույնպես գտնվում են պարկում։
thumb|left|Լիվինգսթոնի ցիխլիդ (Nimbochromis livingstonii)

Ձկների շատ էնդեմիկ տեսակներ լիճը դարձնում են մասնագիտացված էվոլյուցիայի բնորոշ օրինակ, և էնդեմիկ տեսակների մեծ քանակի համար այն երբեմն անվանում են «գալապագոսյան». այստեղ առկա է ձկների մոտ 1000 տեսակ, և դրանց շուրջ 90%-ը «տեղական» են։ Լիճը հատկապես հայտնի է ցիխլիդների ընտանիքի ձկների քանակով, հատկապես մբունաներով. այստեղ կա մոտ 400 տեսակ կամ այդ ընտանիքի հայտնի ներկայացուցիչների 30%-ը, որոնցից շատերը, հավանաբար, դեռ նկարագրված չեն և որոնցից 5-ը էնդեմիկ են։

Լճում որևէ տեսակի ցանցի միջոցով ձկնորսությունն արգելված է, սակայն ձկնորսական կարթերով ձկնորսությունն արգելված չէ, այդ թվում նավակներով։

## Պատկերասրահ
**Նյասա լճի ազգային պարկ**

Պատկեր:Cape McLear, Malawi (2499273862).jpg|Մակլիր հրվանդանը
Պատկեր:Lake Nyasa.jpg|Նյասա լիճ
Պատկեր:View from the shore of Lake Nyasa, Malawi, (s.d.) (imp-cswc-GB-237-CSWC47-LS5-1-010).jpg|Տեսարան Նյասա լճի ափից
Պատկեր:Boats at the shore of the malawi lake.jpg|Նավակները լճի ափին
Պատկեր:Haliaeetus vocifer -Cape Maclear, Malawi -fishing-8d.jpg|Ծովարծիվը ձուկ որսալիս
Պատկեր:Lake Malawi fisherman sunrise.jpg|Ձկնորսը արևածագին


## Տես նաև
* Մալավիի ազգային պարկեր
* Նյասա լիճ

## Նշումներ

## Ծանոթագրություններ

## Արտաքին հղումներ
* UNESCO Lake Malawi National Park
* Մալավիի ազգային պարկերը

Կատեգորիա:1934 հիմնադրված բնության հատուկ պահպանվող տարածքներ
Կատեգորիա:Մալավիի ազգային պարկեր
Կատեգորիա:Բնության հատուկ պահպանվող տարածքներ
Կատեգորիա:Կատեգորիա ԲՊՀՄ II
Կատեգորիա:Համաշխարհային ժառանգություն Մալավիում
Կատեգորիա:Համաշխարհային ժառանգության օբյեկտներ այբբենական կարգով
Trello

**Trello**, «ամպային» ծրագիր, որը նախատեսված է նախագծերի վրա ոչ մեծ խմբերով աշխատելու համար, մշակված է «Fog Creek Software»-ի կողմից։

Trello-ն օգտագործում է պարադիգմա նախագծերի կառավարման համար, որը հայտնի է ինչպես կանբան մեթոդ, որը սկզբնական շրջանում օգտագործվել է 1980-ական թվականներին Toyota-ի կողմից։ Trello-ն օգտագործում է freemium-բիզնես մոդելը, վճարովի ծառայություները ծրագրում արգելվել են 2013 թվականին։ 2017 թվականին 425 միլիոն դոլլարի դիմաց գնվել է «Atlassian»-ի կողից։

## Յուրահատկություններ
Trello-ն սահմանափակել է թեգերի քանակը՝ 10 գունային նշումներ, որոնք հնարավոր է վերանվանել։ Քարտերը ապահովում են մեկնաբանությունների, ներմուծումների, վերջնաժամկետի սահմանման ֆունկցիաներ։ Trello-ն ունի API: Ներկա պահին հասնելի է ծրագրի տարբերակները՝ iPhone-ի և Android-ի համար։ Ինչպես նաև մշակվել է վեբկայք, որը հասանելի է դարձնում ծրագիրը մեծ թվով բջջային բրաուզերների համար։ iPad-ի համար նախատեսված տարբերակը թողարկվել է 2013 թվականի մարտի 12-ին։ Trello-ն ունի սեփական դիզայն-համակարգ, որը կոչվում է Nachos։

## Թողարկում
Trello-ն ներկայացվել է TechCrunch միջոցառման ընթացում «Fog Creek»-ի հիմնադիր Ջոել Սպոլսկիի կողմից։

## Նվաճումներ
2012 թվականի հուլիսին կայքի այցելուների քանակը գերազանցել է 500 000-ը։ Նույն տարվա դեկտեմբերին այդ թիվը անցել է 1 միլլիոնի սահմանը։ 2017 թվականի հունվարին, ՏՏ ոլորտում խմբային աշխատանքների համար նախատեսված ծառայություններ մատուցող «Atlassian» ընկերությունը գնել է Trello-ն 425 միլիոն դոլլարի դիմաց։

## Ճարտարապետություն
Trello-ն մշակված է MongoDB, Node.js և Backbone.js-ի հիման վրա։

## Բջջային հավելվածներ
Գոյություն ունեն մի շարք բջջային ծրագրեր Trello-ի համար տարբեր օպերացիոն համակարգերի վրա, այդ թվում iPhone և iPad, Android, ինչպես նաև հավելվածներ՝  Windows 8 կամ Windows RT և macOS-ի համար։

## Ծանոթագրություններ

Կատեգորիա:IOS-ի ծրագրային ապահովում
Կատեգորիա:Անդրոիդ
Կատեգորիա:Անդրոիդի ծրագրային ապահովում
Կատեգորիա:Առցանց ծառայություններ
Կատեգորիա:Ծրագրերի կառավարում
Կատեգորիա:Համաշխարհային սարդոստայն
Կատեգորիա:Վինդոուզի ծրագրային ապահովում
Ծեր թագավորը իր աքսորավայրում

**«Ծեր թագավորը իր աքսորավայրում»** (), ավստրիացի գրող Առնո Գայգերի վեպը։ Առաջին անգամ հրատարակվել է 2011 թվականին։ Թարգմանվել է 28 լեզուներով։ Գիրքն ստացել է մի շարք գրական մրցանակներ, այդ թվում Ֆրիդրիխ Հյոլդեռլինի անվան մրցանակ, ինչպես նաև արժանացել է տարբեր երկրների բժշկական միավորումների գնահատանքին (2011 թվականին՝ *German Hospice and Palliative Care Association (DHPV) Award*)։

Հայերեն տպագրվել է 2013 թվականին «Զանգակ» հրատարակչությունում, գերմաներենից թարգմանել է Գայանե Գինոյանը։

## Դիպաշար
Գրքի համար բնաբան է ընտրված Հոկուսայիի «Պետք է ընդհանուրը նույնպես նկարագրել որպես անձնական» խոսքերը։

Գիրքն ինքնակենսագրական բնույթ ունի, որում հեղինակը պատմում է հոր մասին, որը տառապում էր ալցհայմերի հիվանդությամբ, սակայն չէր կորցրել իր կենսունակությունն ու բանականությունը։ Վեպում անդրադարձ է կատարվում ժամանակակից գրականության կարևոր թեմաներին՝ ծերություն և հիվանդություն, հայրենիք և ընտանիք։ Պատմությունը ցույց է տալիս, որ մարդը, անկախ հիվանդությունից, շարունակում է իր անցյալով, յուրահատկությամբ և արժանապատվությամբ մարդ մնալ։
## Ծանոթագրություններ

## Արտաքին հղումներ
* ''Arno Geiger: Der alte König in seinem Exil.'' Rezension bei Dieter Wunderlich
* Գրքի մեկամսյակի ամփոփումը, 13.03.2013 թ.

Կատեգորիա:Գերմաներեն գրականություն
Կատեգորիա:Առնո Գայգերի ստեղծագործություններ
Կատեգորիա:Գերմաներեն վեպեր
Կատեգորիա:2011 գրքեր
Կատեգորիա:Զանգակ հրատարակչության գրքեր
Ավետում (նկար, Ֆիլիպինո Լիպպի)

**«Ավետում»** (), Վերածննդի դարաշրջանի իտալացի նկարիչ Ֆիլիպինո Լիպպիի կտավը` Պետական Էրմիտաժի հավաքածուից։

## Նկարագրություն
Նկարի կենտրոնում պատկերված է Մարիամ Աստվածածինը, ով նստած է գրքերով լցված սեղանի կողքի կարմիր բազկաթոռին։ Նրա մեջքի ետևում կարմիր վարագույր է։ Նրանից ձախ ծնկի իջած Գաբրիել հրեշտակապետն է։ Վերևի ձախ անկյունից դեպի Մարիամն է թռչում աղավնի, որը մարմնավորում է Սուրբ Հոգուն։ Կտավը պատկերում է Ավետարանի կարևորագույն դրվագը. Գաբրիել հրեշտակապետի հայտնությունը Կույս Մարիամի առջև` այն լուրով, որ նա ծննդաբերելու է Հիսուսին։

## Պատմություն
Կտավի վաղ պատմությունը հայտնի չէ։ 19-րդ դարում այն պատկանել է Պուչչինիին Պիստոյում, այնուհետև այն հայտնվել է Ստրոգանովներ կոմսերի հավաքածուում, պահվել է Սանկտ Պետերբուրգի Ստրոգանովյան պալատում

Առաջին անգամ նկարը նկարագրվել է 1870 թվականին, Դ. Ա. Կրոուի և Դ. Բ. Կավալկազելլեի գրականություններում, նրանք Ֆիլիպինո Լիպպիին անմիջապես անվանել են որպես հնարավոր հեղինակ։ Սակայն Լ. Վենտուրին նկարի հեղինակ էր համարում Ռաֆֆաելինո դել Գարբոյին։ Հետազոտողների մեծամասնությունը համարում է, որ նկարը պատկանում է նկարչի 1490-ականների ավելի ուշ աշխատանքներին։ Վ. Լազարևն ասել է, որ նկարը նկարվել է 1496-1500 թվականներին։ Էրմիտաժում նկարը թվագրում են որպես 1490-ականների կեսերին նկարված։

Այն բանի համար, որ նկարն ունի երկարաձգված ձևաչափ, վարկած կար, որ այն կարող էր խորանային բազմածավալ պատկերի որևէ մասը, օրինակ` ծայրը լինել։ Բայց Վ. Լազարևը համաձայն չէր այդ վարկածի հետ և համարում էր նկարը առանձին ստեղծագործություն։

## Կարծիքներ
Ռուս արվեստաբան Տ. Կուստոդիևան, վերլուծելով նկարը, նշել է.

Ֆիլիպինոյի գործին բնորոշ առանձնահատկությունները դրսևորվում են նաև նրա մեկ այլ «Հայտնություն» նկարում։ Ինտերիերի որոշակիությունը Ֆիլիպինյի մոր բնականորեն համադրվում է գծային հեռանկարի մշակման հետ, որը մնում է 15-րդ դարի արվեստի կենտրոնական խնդիրներից մեկը։ Տարածքի իրական տպավորությունը ուժեղացնում է լուսավորությունը։ Կատարյալորեն համապատասխանում են ստվերավորված պատի և ձգված դռան ջամբի հարաբերակցությունը, որի միջոցով արևի լույսը ընկնում է դեպի սենյակ։ Միևնույն ժամանակ, օգտագործելով հին նկարչության տեխնիկան, նկարիչը պահպանում է ավանդական ոսկե ճառագայթները, որոնց պայծառության մեջ աղավնին թռչում է դեպի Մադոննան։


## Ծանոթագրություններ

## Գրականություն
* 
* 
* 
* 
* 

Կատեգորիա:1490 նկարներ
Կատեգորիա:Էրմիտաժի նկարներ
Կատեգորիա:Իտալիայի արվեստ
Կատեգորիա:Ֆիլիպինո Լիպպիի նկարներ
Նյու Յորքի քաղաքային քոլեջ

**Նյու Յորքի քաղաքային քոլեջ** ()՝ Նյու Յորքի քաղաքային համալսարանի հիմնական և ամենահին քոլեջը (CUNY)։ Նրա կամպուսի մակերեսը մոտ 14 հա է, գտնվում է Կոնվենտ-պողոտայի երկայնքով, Մանհեթենի Համիլթոն-Հայթս շրջանում։

## Պատմություն
слева|thumb|Շեպարդ Հոլլը շքամուտքի մոտ։
Հիմնադրվել է 1847 թվականին՝ հարուստ գործարար Թոունսենդ Հարիսի միջոցներով։ Նյու Յորքի քաղաքային քոլեջը Ամերիկայի Միացյալ Նահանգներում բարձրագույն կրթության առաջին անվճար հանրային հաստատությունն էր, ինչպես նաև երկար տարիներ համարվում է CUNY-ի առաջատար կամպուսը։

2011 թվականի աշնանը քոլեջում կար 16 544 ուսանող, որոնք ճարտարապետության ազատ արվեստի և գիտությունների, կրթության, կենսաբժշկական, հոգեբանության և այլ բնագավառներում սովորում էին  բակալավրի, մագիստրոսի, դոկտորի, ճարտարագիտության կոչումների համար։ Նյու Յորքի քաղաքային քոլեջի ուսանողական կազմը ԱՄՆ-ում ամենազարգացածներից մեկն է և միավորում է աշխարհի 162 երկրների ներկայացուցիչներին։

## Հայտնի շրջանավարտները
thumb|Քոլեջի երկրորդ ղեկավար (1869-1903) Ալեքսանդր Ստյուարտ Ուեբբուի հուշարձանը (1835-1911):
Նյու Յորքի քաղաքային քոլեջի շրջանավարտների թվում կային շատ ականավոր գիտնականներ, ինժեներներ, քաղաքական գործիչներ, գործարարներ, գրողներ և այլն, որոնք զգալի ազդեցություն են ունեցել գիտության և հասարակության զարգացման վրա։

Նոբելյան մրցանակի 11 դափնեկիրներ.

* Յուլիան Շվինգեր,
* Առնո Ալան Փենզիաս,
* Լեոն Մակս Լեդերման,
* Արտուր Կորնբերգ,
* Հենրի Քիսինջեր,
* Կարլե Ջերոմ,
* Ռոբերտ Հոֆստեդտեր,
* Հերբերտ Ահարոն Հաուպտման,
* Ռոբերտ Ջոն Աուման,
* Քեննեթ Ջոզեֆ Էրրոու,
* Ջուլիուս Ակսելրոդ

Նաև նրա շրջանավարտները.
* ամերիկացի ֆինանսիստ Բեռնարդ Բարուխ,
* սոցիոլոգ և հրապարակախոս, հետինդուստրիալ հասարակության տեսության հիմնադիր Դենիել Բելը,
* հայտնի գիտնական-մեխանիկ Բերնարդ Բուդյանսկի,
* Intel կորպորացիայի հիմնադիր Էնդրյու Սթիվեն Գրոուվը,
* երեխաների համար խաղալիքների արտադրության նորարար Ֆրենկ Կապլան,
* ամերիկացի մոդելավորող և գործարար Ռալֆ Լորենը,
* 65-րդ պետական քարտուղար Քոլին Փաուելը,
* մաթեմատիկոս և բազմարժեք տրամաբանության հիմնադիրներից Էմիլ Լեոն Պոստ,
* ֆիզիկոս-տեսաբան, լարերի տեսության ստեղծողներից մեկը՝ Լեոնարդ Սասքինդը,
* հետազոտող և վիրուսաբան Ջոնաս Սոլկ,
* կոգնիտիվ դիսոնանսի տեսության հեղինակ Լեոն Ֆեստինգերը,
* ինժեներ և գյուտարար Հերման Հոլերիթ,
* TCP և IP արձանագրության գյուտարար Ռոբերտ Էլիոթը։

Նաև քոլեջում որոշ ժամանակ սովորել են.
* ամերիկացի կինոռեժիսոր, դերասան, դրամատուրգ և ջազային կլարնետահար Վուդի Ալլենը։

## Ծանոթագրություններ

## Արտաքին հղումներ
* Սիթի քոլեջի պաշտոնական կայք

Կատեգորիա:ԱՄՆ-ի համալսարաններ
Կատեգորիա:Համալսարաններ այբբենական կարգով
Կատեգորիա:Ուսումնական հաստատություններ այբբենական կարգով
Սեն Դենի (կոմունա)

**Սեն Դենի**  (, ), կոմունա Ֆրանսիայում, Փարիզի կենտրոնից 9 կմ հյուսիս, բնակչությունը՝ 109.3 հազար մարդ (2013)։ Գտնվում է Սեն գետի աջ ափին՝ 1824 թվականին կառուցված Սեն Դենի ջրանցքի խաչմերուկում՝ նույնանուն կղզու դիմաց։ Ուղիղ տրանսպորտային կապեր ունի Փարիզի հետ ։

## Պատմություն
2-3-րդ դարերում ներկայիս Սեն Դենիի տեղում եղել է բնակավայր, որը կոչվել է Կատկոլակ ( կամ *Catculliacum*): Մինչև վերջերս այստեղ փոքրիկ գետեր էին հոսում, ինչի հետևանքով հաճախ են հեղեղները. եղել են նաև ճահիճներ։ Սեն Դենին առաջ է եկել 630 թվականին Դագոբերտ I-ի հիմնած Բենեդիկտյան աբբայության մոտ։ 12-րդ դարում այստեղ ապրել է Պիեռ Աբելարը։ Հարյուրամյա պատերազմի ընթացքում քաղաքը շատ է վնասվել, դրանից հետո 10 հազար բնակչությունից մնացել է մեկ երրորդը։ 1567 թվականին Սեն Դենիում տեղի է ունեցել կաթոլիկների ճակատամարտը հուգենոտների դեմ, որի ընթացքում զոհվել է Անն դե Մոնմորանսին։

1793 թվականին սեպտեմբերի 17-ից 1800 թվականը Կոնվենտի հրամանով քաղաքն անվանվել է Ֆրանսիադա։

19-րդ դարում եղել է Փարիզի արդյունաբերական արվարձան։ 1920-ական թվականներից այն համարվել է «կարմիր քաղաք», որի համար զգալի ազդեցություն է ունեցել Ֆրանսիայի կոմունիստական կուսակցությունը։ Սեն Դենիի մի քանի փողոցներ կոչվել են խորհրդային տիեզերագնացների անուններով, ինչի պատճառով էլ այն երբեմն կոչվել է «տիեզերագնացների քաղաք»։

Հիմնական տեսարժան վայրը Ֆրանսիայի թագավորների գերեզմանատունն է Սեն Դենի գոթական աբբայությունում։

## Բնակչություն
Սեն Դենիի բնակիչների երկու հինգերորդը ներգաղթյալներ են և արտասահմանյան դեպարտամենտներից քաղաքացիներ, որոնցից 14 %-ը` Մաղրիբից, 10%-ը` սևամորթներ, 11 %-ը` Եվրոպայից (պորտուգալացիներ, իսպանացիներ, հույներ) և Ամերիկայից (բրազիլացիներ, կոլումբիացիներ, մեքսիկացիներ, կուբացիներ) գաղթածներ։ Մինչև 18 տարեկան բնակիչների 70 %-ի առնվազն մեկ ծնողը ներգաղթյալ է։ Բնակիչների 64 %-ը հանդիսանում են ֆրանսիացիներ (ինչը ցածր է, քան Փարիզում և Իլ դե Ֆրանսում, որտեղ ֆրանսիացիները 75 % -ից ավելի է)։

Սեն Դենին և նրա շրջակայքը «հայտնի են» հանցագործությունների բարձր մակարդակով, ինչը գրեթե երկու անգամ գերազանցում է երկրի միջին ցուցանիշը։

## Սպորտ
1998 թվականին Ֆուտբոլի աշխարհի առաջնության համար քաղաքում կառուցվել է 80 000-անոց «Ստադ դը Ֆրանս» մարզադաշտը, որում անցակցվել են մի շարք հանդիպումներ, այդ թվում նաև Եվրո 2016-ի եզրափակիչը։

## Քույր քաղաքներ
*  Կորդովա, Իսպանիա
*  Գերա, Գերմանիա
*  Նորթ Լանարքշիր, Մեծ Բրիտանիա
*  Պորտու Ալեգրի, Բրազիլիա
*  Սեստո Սան Ջովաննի, Իտալիա
*  Տուզլա, Բոսնիա և Հերցեգովինա
*  Ղազա, Պաղեստինյան ազգային վարչություն
*  Նազարեթ, Իսրայել
*  Լարբա Նատ Իրատեն, Ալժիր
*  Թիզնիտ, Մարոկկո
*  Ջելոբո, Մալի
*  Կարակորո, Մալի
*  Սախել, Մալի

## Ծանոթագրություններ

## Գրականություն
* *d’Ayzac.* Histoire de L’abbaye de Saint-Denis (1861).
* *d’Heilly.* Les tombes royales de Saint-Denis (1872).

## Արտաքին հղումներ

Կատեգորիա:Իդ դե Ֆրանսի բնակավայրեր
Կատեգորիա:Իդ դե Ֆրանսի համայնքներ
Կատեգորիա:Փարիզի աշխարհագրություն
Կատեգորիա:Փարիզի արվարձաններ
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Գրեգ Բերկ

**Գրեգորի Ջոզեֆ «Գրեգ» Բերկ **(, ), ամերիկացի կաթոլիկ լրագրող, 
Վատիկանի պետական քարտուղարության հաղորդակցության հարցերով ավագ խորհրդական։   2016 թվականի օգոստոսի 1-ից մինչև 2018 թվականի դեկտեմբերի 31-ը եղել է Սուրբ Աթոռի լրատվական ծառայության ղեկավար։

## Կենսագրություն
Գրեգորի Ջոզեֆ Բերկը, որն ավելի հայտնի է որպես Գրեգ Բերկ, ծնվել է 1959 թվականի նոյեմբերի 8-ին Միսսուրի նահանգի Սենթ Լուիս քաղաքում՝ կաթոլիկ ընտանիքում։

Բերկը սովորել է ճիզվիտական ճեմարանում, Նյու Յորքի Կոլումբիայի համալսարանում համեմատական գրականագիտության ոլորտում ստացել է  բակալավրի աստիճան, հետագայում մասնագիտացել է լրագրության ոլորտում։ Միևնույն ժամանակ *Opus Dei*-ում դարձել է համարակալող։

Աշխատել է «United Press International»-ում (Չիկագո), ինչպես նաև «Reuters», «Metropolitan» շաբաթաթերթերում։ Ավելի ուշ Հռոմ է տեղափոխվել, որպես «National Catholic Register» շաբաթաթերթի թղթակից։ 1990 թվականին սկսել է համագործակցել «Time»-ի հետ։

Ավելի վաղ 2001 թվականին նա դարձել Է *Fox News*-ի հռոմեական թղթակից, ինչպես նաև աշխատել է Հռոմում հիմնված «Թայմ»-ի համար։ 2012 թվականի հունիսին հայտարարվել է, որ նա կզբաղեցնի Վատիկանի պետական քարտուղարության հաղորդակցության հարցերով ավագ խորհրդականի պաշտոնը

Բերկին են վերագրում հանրային կապերում ունեցած իր սեփական փորձը կիրառելով Ֆրանցիսկոս պապից հանրային անձ ստեղծելու օգնությունը։

2016 թվականի փետրվարի 1-ին Բերկը նշանակվել է Սուրբ Աթոռի մամուլի ծառայության աշխատակազմի ղեկավարի տեղակալ։

2016 թվականի հուլիսի 11-ին հայտարարվել էր, որ Հռոմի Ֆրանցիսկոս պապը ընդունել է հայր Ֆեդերիկո Լոմբարդիի հրաժարականը Սուրբ Աթոռի մամուլի ծառայության ղեկավարի պաշտոնից և 2016 թվականի օգոստոսի 1-ից այդ պաշտոնը կզբաղեցնի Գրեգ Բերկը։

Նա խոսում է անգլերեն, իտալերեն, իսպաներեն և ֆրանսերեն։

2018 թվականի դեկտեմբերի 31-ին նա հայտարարել է հրաժարական տալու իր մտադրության մասին։

## Ծանոթագրություններ

Կատեգորիա:1959 ծնունդներ
Կատեգորիա:Ամերիկացի լրագրողներ
Կատեգորիա:Անձինք այբբենական կարգով
Կատեգորիա:Կոլումբիայի համալսարանի շրջանավարտներ
Կատեգորիա:Նոյեմբերի 8 ծնունդներ
Կատեգորիա:Սուրբ Աթոռ
Ջեյմս Ֆրեյ

**Ջեյմս Ֆրեյ** (, ), ամերիկացի վիպագիր, հեղինակել է *[[:en:A Million Little Pieces|A Million Little Pieces]]* (2003), *[[:en:My Friend Leonard|My Friend Leonard]]* (2005), *[[:en:Bright Shiny Morning|Bright Shiny Morning]]* (2008) վեպերը և «Լորիենյան զրուցավեպ» շարքը, ինչպես նաև *Full Fathom Five*-ի հիմնադիրն ու գործադիր տնօրենն է։

## Կարիերա
Ֆրեյը «*Kissing a Fool*» և *Sugar: The Fall of West* ֆիլմերի սցենարիստն է։ 2003 թվականին նա հրապարակեց «Միլիոնավոր փոքրիկ կտորներ» վեպը, որը Amazon.com-ը ընտրեց որպես տարվա լավագույն գիրք։

2004 թվականին Ջեյմս Ֆրեյը գրեց «Իմ ընկեր Լեոնարդին», որը դարձավ «Միլիոնավոր փոքրիկ կտորներ» վեպի շարունակությունը, որի սյուժեն ուղղված էր հայր և որդի փոխհարաբերություններին։ «Իմ ընկեր Լեոնարդին» գիրքը լույս տեսավ 2005 թվականի հունիսին և դարձավ լավագույն վաճառվող գիրքը։ Այսօրվա դրությամբ նրա վերջին վեպը «Արևային պայծառ առավոտ»-ն է (Bright Shiny Morning), որը թողարկվեց HarperCollins-ում։ Ֆրեյի գրքերը թարգմանվել են երեսունմեկ լեզուներով։

«Արևային պայծառ առավոտ»-ը (Bright Shiny Morning, 2008 թ.), ըստ New York Times-ի (Նյու Յորք Թայմս), մտել է լավագույն վաճառվողների ցուցակը, բայց ստացել է խառը ակնարկներ։ *[[Նյու Յորք Թայմս]]ը* գրքին տվեց հիացական ակնարկներ։
The New Yorker վեպը բնութագրել է որպես «անհամություն»։

2018 թվականի վերջին Ջեյմս Ֆրեյը դարձավ *Bad Sex in Fiction* հակամրցանակի դափնեկիր, ստեղծվել է The Literary Review ամսագրի կողմից՝ ստանալով մրցանակ ամենավատ էրոտիկ սցենարի համար։ Այսպիսով, ժյուրին նշեց իր «Կատերինա» վեպը՝ եզրակացնելով, որ հերոսների սեռական տեսարանի նկարագրության մեջ կան չափազանց երկար կասկածելի էրոտիկ հատվածներ։

### Full Fathom Five
2009 թվականին Ֆրեյը հիմնադրեց *Full Fathom Five*-ը՝ դեռահասների լսարանի վրա հիմնված գրքերի նոր հրատարակչություն, որի նպատակն էր ստեղծել վեպերի մթնաշաղային (Twilight (novel series)) ոճի գրքերի առևտրային շարքեր։ 2010 թվականի նոյեմբերին սկանդալ բռնկվեց, որը բացահայտում էր «Լորիենյան զրուցավեպ»-ի համահեղինակ Ֆրեյ Ջոբի Հյուզայի հեռացնելու մանրամասները։ «Նյու Յորք» ամսագրի «James Frey’s Fiction Factory» գեղարվեստականհոդվածը որոշ մանրամասներ է բացահայտել Ֆրեյի ընկերության մասին։ Հոդվածը Ֆրեյին մեղադրում է դեռահասների համար զանգվածային արտադրության գրքեր չարաշահելու և օգտագործելու համար։

## Ծանոթագրություններ

## Արտաքին հղումներ
* James Frey’s Website and Blog
* 
* Theodora & Callum Interview
* Transcript of January 11, 2006 interview with Larry King regarding the controversy over ''A Million Little Pieces''
* Full transcript of Oprah/Frey interview held after controversy became public. Retrieved on 16-12-2009.
* A Million Little Fibers South Park

Կատեգորիա:1969 ծնունդներ
Կատեգորիա:Ամերիկացի աթեիստներ
Կատեգորիա:Ամերիկացի բլոգերներ
Կատեգորիա:Ամերիկացի գրողներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի վիպասաններ
Կատեգորիա:Անձինք այբբենական կարգով
Կատեգորիա:Գիտաֆանտաստիկ գրողներ
Կատեգորիա:Գրողներ այբբենական կարգով
Կատեգորիա:Սեպտեմբերի 12 ծնունդներ
Մարսելո Էբրարդ

**Մարսելո Լուիս Էբրարդ Կասաուբոն** (, ), մեքսիկացի քաղաքական գործիչ, Մեքսիկայի արտաքին գործերի նախարար 2018 թվականից։

## Կենսագրություն
Զբաղեցրել է դաշնային օկրուգում կառավարող ինստիտուցիոնալ-հեղափոխական կուսակցության գլխավոր քարտուղարի պաշտոնը (1988-1993 թվականներ), նրա օրոք կուսակցությունը շահել է դաշնային օկրուգի բոլոր 40 ընտրատարածքները։ ԱԳ նախարար Մանուել Կամաչո Սոլիսի օգնականը 1993-1994 թվականներին։

1997-2000 թվականներին եղել է Ազգային ժողովի պատգամավոր։

Եղել է նաև ընդդիմության առաջնորդ Անդրես Մանուել Լոպես Օբրադորի խորհրդականը։ 2002 թվականից մինչև 2004 թվականի դեկտեմբերի 6-ը ծառայել է որպես դաշնային մայրաքաղաքի հասարակական անվտանգության նախարար (ոստիկանության պետ), մինչև Մեքսիկայի այն ժամանակվա նախագահ Վիսենտե Ֆոքսի կողմից պաշտոնանկ արվեց հակաթմրամիջոցային արշավում իր ենթակաների կողմից իշխանությունը գերազանցելու մեղադրանքների պատճառով։ 2004-2005 թվականներին զբաղեցրել է դաշնային մայրաքաղաքի շրջանի սոցիալական զարգացման հարցերով քարտուղարի պաշտոնը։

2006 թվականի դեկտեմբերի 5-ից մինչև 2012 թվականի դեկտեմբերի 4-ը՝ Մեխիկոյի քաղաքապետ։ 2012 թվականի սեպտեմբերի 3-ից մինչև 2014 թվականի փետրվարի 3-ը գլխավորել Է ՄԱԿ-ի բնակավայրերի հետ կապված ծրագիրը։

Եղել է ինստիտուցիոնալ-հեղափոխական կուսակցության (1977-1995), Ժողովրդավարական կենտրոնի կուսակցության (1999-2000), ժողովրդավարական հեղափոխության կուսակցության (2000-2015), քաղաքացիական շարժման (2015-2018) և ազգային վերածննդի շարժման (2018 թվականից) անդամ։

2018 թվականի համընդհանուր ընտրություններում ընդդիմության հաղթանակից հետո Ա. Մ. Լոպես Օբրադորի գլխավորությամբ նշանակվել է Մեքսիկայի արտաքին գործերի նախարար։

2011 թվականից ամուսնացած է Ռոզալինդա Բուեսոյի հետ (ծնվ. 1977), Հոնդուրասի նախկին դիվանագետ, ԱՄՆ-ում Հոնդուրասի դեսպան 2007-2010 թվականներին։

## Ծանոթագրություններ

Կատեգորիա:Մեքսիկայի քաղաքական գործիչներ
Կատեգորիա:Արտաքին գործերի նախարարներ
School for Social Entrepreneurs

**School for Social Entrepreneurs** (Սոցիալական ձեռնարկատերերի դպրոց), ուսումնական հաստատություն, որը մասնագետներ է պատրաստում սոցիալական ձեռնարկատիրության ոլորտի համար։ Հիմնադրվել է 1997 թվականին, Լոնդոնում, սոցիալական ձեռնարկատիրության գաղափարախոս Մայքլ Յանգի կողմից, Էյչ-Էս-Բի-Սի ընկերության, Esmée Fairbairn Foundation հիմնադրամի և Բարեգործական վիճակախաղերի ազգային խորհրդի նվիրատվությունների շնորհիվ։ Ուսանողների առաջին հավաքագրումը իրականացվել է 1998 թվականին։

Մասնաճյուղեր ունի բրիտանական կոմսություններում` Կոռնուոլում, Դևոնում, Հեմփշիրում, Սուֆֆոլկում, Ուեսթ Միդլենդսում, Յորքշիրում, Լիվերպուլ, Լոնդոն քաղաքներում և Շոտլանդիայում։ Բացի դրանից, մասնաճյուղեր ունի Ավստրալիայում (Մելբուռնում և Սիդնեյում, բացվել են 2008 թվականին), Կանադայում (Օնտարիո, բացվել է 2012 թվականին) և Իռլանդիայում (Դուբլին, բացվել է 2014 թվականին)։

Դպրոցն զբաղվում է մասնագետների պատրաստմամբ ու զարգացմամբ, որոնք պատրաստ են իրենց ստեղծագործական, մտավոր ու ձեռնարկչատիրական կարողություններն օգտագործել հասարակության սոցիալական բարեկեցության ապահովման համար։ Հաստատության շրջանավարտների գործունեության հիմնական ուղղություններն են աշխատող սոցիալական բիզնես մոդելների ստեղծումը, ինչպես նաև` նոր բարեգործական կազմակերպությունների հիմնումը։

Հաստատության ուսումնական ծրագրերի կոնցեպցիան շեշտը դնում է ինչպես ուսանողների ձեռնարկատիրական որակների զարգացման, այնպես էլ` բիզնեսի գործունեության կազմակերպչական, այդ թվում և` իրավական հարցերի ուսուցման վրա։

Համագործակցությունն այնպիսի խոշոր բիզնես-կառույցների հետ, ինչպիսիք են Lloyds Banking Group-ը և The Big Lottery Fund-ը, թույլ են տալիս հաստատությանը դրամաշնորհներ հատկացնել առավել հաջողակ շրջանավարտներին ու շարունակել նոր մասնաճյուղեր բացել աշխարհի նոր քաղաքներում։

Հիմնական ուսուցման հետ SSE-ն անց է կացնում սոցիալական ձեռնարկատերերի որակավորման բարձրացման դասընթացներ, դասախոսություններ է կազմակերպում լայն շրջանակի հարցերի վերաբերյալ, որոնք վերաբերում են սոցիալական բիզնեսին, օրինակ` առաջնորդության, շուկայում կայունության, ձեռներակատիրության հոգեբանության վերաբերյալ։

Բացման օրվանից մինչև 2015 թվականը դպրոցի բոլոր մասնաճյուղերում ուսուցում են անցել մոտավորապես 1300 մասնագետներ.

## Ծանոթագրություններ

## Արտաքին հղումներ
* Պաշտոնական կայք

Կատեգորիա:1997 հիմնադրված կրթական հաստատություններ
Կատեգորիա:Միացյալ Թագավորության կրթական կազմակերպություններ
Հարլեք (ամրոց)

**Հարլեք** ( Harlech), միջնադարյան ամրոց, գտնվում է Մեծ Բրիտանիայի Գվինեդ շրջանում, Ուելսում։ Այն կառուցվել է Էդուարդ I-ի կողմից 1282-1289 թվականներին՝ Ուելսի արշավանքի ժամանակ։ 1986 թվականին ընդգրկվել է Մեծ Բրիտանիայում ՅՈւՆԵՍԿՕ-ի համաշխարհային ժառանգության օբյեկտների ցանկում։։

## Պատմություն
300px|մինի|ձախից|Հարլեք ամրոց
Էդուարդ I-ը 1282 թվականի արշավանքի ընթացքում հրամայեց կառուցել Հարլեք ամրոցը, որը Հյուսիսային Ուելսում կառուցված յոթ ամրոցներից մեկն էր։ Այն կառուցվել էր Ուելսում Անգլիայի ազդեցությունն ուժեղացնելու նպատակով։ Ամրոցը կանգնած է ծովի մոտ, բարձր ժայռի վրա։ Մի կողմից այն պաշտպանված էր ժայռով, իսկ մյուս կողմից՝ խորը խրամատով։ Հայտնի է ճարտարապետի անունը` վարպետ Ջեյմս Սենտ Ջորջացի։ Նա անձամբ է վերահսկել շինարարական աշխատանքները, որոնք տևել են յոթ տարի՝ 1283 թվականից մինչև 1290 թվականը։

Հարլեքը 1294-1295 թվականների ընթացքում դիմակայել է Մադոգ Ապ Լիվելինի պաշարմանը, ինչպես նաև առանցքային դեր է խաղացել Ուելսի վերջին, խոշոր ապստամբության ժամանակ, որը ղեկավարել է Օուեն Գլինդուրը։ 1404 թվականին, երկար պաշարման արդյունքում Գլինդուրը գրավեց ամրոցը և հինգ տարի բնակվեց այնտեղ։ Այդ ընթացքում Հարլեքը վերածվեց ապստամբների գլխավոր շտաբի։ 1409 թվականին Ուելսի արքայազնի (ապագա Հենրի V թագավորի) գլխավորությամբ անգլիական զորքերը ետ գրավեցին ամրոցը։ Օուեն Գլինդուրին հաջողվեց փախչել, բայց նրա ամբողջ ընտանիքը գերեվարվեց։ Հարլեքի անկումը, ըստ էության, ուելսացիների ապստամբության ավարտի սկիզբն էր։ Սպիտակ և կարմիր վարդերի պատերազմի ժամանակ Հարլեքը յոթ տարի պահել էն Լանկաստերները, մինչև որ Յորքի ուժերը ստիպեցին նրան հանձնվել 1468 թվականին։ Այս պաշարումը անմահանում է «Men of Harlech» երգում։ 17-րդ դարի կեսերին՝ Անգլիական հեղափոխության ժամանակ, Հարլեքը արքայականների վերջին ամրոցն էր։ Խորհրդարան կողմնակիցների կողմից ամրոցի գրավումը նշանավորեց պատերազմի ավարտով։ Ներկայումս ամրոցը պատկանում է Ուելսի պատմական ժառանգության պահպանման ծառայությանը։

## Ճարտարապետություն
Ամրոցն ունի համակենտրոն կառուցվածք, պաշտպանության երկու գծով՝ ներքին և արտաքին պարսպապատից։ Նախկինում արտաքին պարսպապատը մի փոքր ավելի բարձր է եղել, քան այսօր։ Հարլեքը կառուցված է տեղական գորշ կանաչ ավազաքարից, որն օգտագործվել է աշտարակների և պատերի համար։ Ավելի փափուկ, դեղին ավազաքարն օգտագործվել է ամրոցի տարբեր դեկորատիվ հարդարանքների համար։ Հավանաբար այն բերվել է Բարմութի մոտակայքում գտնվող Էգինյան աբբայության շրջակայքից։
650px|մինի|կենտրոն|Հարլեք ամրոցի բերդապատնեշը և ներքին բակը

## Պատկերասրահ

Պատկեր:Harlech castle, 1610.png|Հարլեք ամրոցը, որը պատկերված է քարտեզագրիչ Ջոն Սփիդի կողմից, 1610 թվականին
Պատկեր:The castle, Harlech Castle, Wales LOC 3751638943.jpg|Հարլեք ամրոցը 1890-1900 թթ.
Պատկեր:SDJ Harlech Castle Gatehouse.jpg|Հարլեք ամրոցի դարպասը
Պատկեր:Harlech Castle Plan.jpg|Հարլեք ամրոցի հատակագիծը


## Տես նաև

* Էդուարդ I-ի դղյակներն ու ամրոցները հնագույն Գվինեդ թագավորությունում
* Բոմարիս դղյակ
* Կարնարվոն (ամրոց)

## Ծանոթագրություններ

## Արտաքին հղումներ
* Ամրոցի պաշտոնական կայք
* Հոդված ամրոցի մասին Castlewales.com
* Հարլեք ամրոցի պատմությունը և ճարտարապետությունը

Կատեգորիա:Ամրոցներ
Կատեգորիա:Անգլիայի ամրոցներ
Կատեգորիա:Մեծ Բրիտանիայի դղյակներ
Կատեգորիա:Անգլիայի պալատներ
Կատեգորիա:Համաշխարհային ժառանգություն Միացյալ Թագավորությունում
Լեոնիդ Մարյագին

**Լեոնիդ Մարյագին** (, ), ռուս և խորհրդային դերասան, կինոռեժիսոր և սցենարիստ։ Ռուսաստանի Դաշնության ժողովրդական արտիստ (1998)։

## Կենսագրություն
Ծնվել է 1937 թվականի փետրվարի 26-ին, Մոսկվայում։

Հայրը գրող Գեորգի Մարյագինն է (1906-1972), մայրը` Ռևեկկա Յակովլևնան (1906-1985)։ Հայրական կողմի տատիկը` Մարյագինա Ուլյանան է (1882-1965)։

Եղել է ազատ ունկնդիր Միխայիլ Ռոմի կուրսում, ավարտել է Սանկտ Պետերբուրգի թատերական արվեստի պետական ակադեմիայի ռեժիսորական բաժինը։

1954-1955 թվականներին եղել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի լաբորանտ, 1959-1960 թվականներին աշխատել է տարբեր ստուդիաներում, 1960-1962 թվականներին` Նովոսիբիրսկի հեռուստատեսությունում աշխատել է որպես ռեժիսոր, 1962-1964 թվականներին աշխատել է Մաքսիմ Գորկու անվան կինոստուդիայում` որպես ռեժիսորի օգնական, 1964 թվականին՝ ռեժիսորի օգնական, երկրորդ ռեժիսոր, Մոսֆիլմ կինոստուդիայի ռեժիսոր, կրկնօրինակման ռեժիսոր։ 1966 թվականին ավարտել է (հեռակա կերպով) Բեմական արվեստների ռուսական պետական ինստիտուտի ռեժիսորական բաժինը (Ա. Մուզիլի դասարանը)։ Հեղինակ է ավելի քան 20 սյուժեների` «Ֆիթիլ» ամսագրի համար։ Դասավանդել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտում։ Տպագրվել է պարբերականներում, մի քանի գրքի հեղինակ է։

Թաղված է Նովոդևիչյան գերեզմանատանը։

## Ֆիլմագրություն
### Ռեժիսոր

* 1965 թվական` Ձմերուկի երթը
* 1966 թվական` Սպասելիքներ
* 1969 թվական` Կլավա Իվանովայի մասին
* 1970 թվական` Իմ փողոցը
* 1973 թվական` Երկուսը ճանապարհին
* 1974 թվական` Թռիչքը հետաձգվում է
* 1976 թվական` Իմ գործը
* 1978 թվական` Ձեզ սպասում է քաղաքացուհի Նիկանորովան
* 1981 թվական` Անկոչ ընկեր
* 1982 թվական` Ծննդյան օր
* 1985 թվական` Հարսնացուների քաղաք
* 1988 թվական` Թանկ հաճույք
* 1990 թվական` Ժողովրդի թշնամի` Բուխարինը
* 1993 թվական` Տրոցկին
* 2001 թվական` 101-րդ կիլոմետր
* 2003 թվական` Բարև, մայրաքաղաք

### Սցենարիստ
* 1981 թվական` Անկոչ ընկեր
* 1982 թվական` Ծննդյան օր
* 1985 թվական` Հարսնացուների քաղաք
* 1990 թվական` Ժողովրդի թշնամի` Բուխարինը
* 1993 թվական` Տրոցկի
* 2001 թվական` 101-րդ կիլոմետր

### Դերասան
* 1987 թվական` Մոռացված մեղեդի ֆլեյտայի համար` Ֆյոդոր Դեմյանովիչ, Ֆիլիմանովի աները
* 1999 թվական` Սերը չար է...` ալ Մագեդոն
* 2002 թվական` Գլխավոր դերեր` Բարմին

## Մրցանակներ և կոչումներ
* ՌԽՖՍՀ վաստակավոր արտիստ (1986 թվականի դեկտեմբերի 31)
* Ռուսաստանի Դաշնության ժողովրդական արտիստ (1998 թվականի հուլիսի 9)
* Ինտերվիդենիե մրցանակներ (1971 և 1974 թվական` միջազգային կինոփառատոններ Պրահայում)` «Իմ փողոցը» և «Երկուսը ճանապարհ» հեռուստատեսային ֆիլմերի համար։

## Գրքեր
* Ոչ միայն կինոյի մասին
* Եղել է այդպիսի դեպք
* Կային-չկային
* Դիմում եմ Դուք-ով (2000 թվական)

## Ծանոթագրություններ

## Արտաքին հղումներ
* 

Կատեգորիա:Ռուսաստանի Դաշնության ժողովրդական արտիստներ
Կատեգորիա:Խորհրդային դերասաններ
Կատեգորիա:Խորհրդային կինոռեժիսորներ
Կատեգորիա:Խորհրդային սցենարիստներ
Կատեգորիա:ՌԽՖՍՀ արվեստի վաստակավոր գործիչներ
Կատեգորիա:ՌԽՖՍՀ վաստակավոր արտիստներ
Կատեգորիա:Նովոդևիչյան գերեզմանատանը թաղվածներ
Ամամի Օշիմա

, նաև , Ռյուկյու կղզեխմբի Ամամի կղզեխմբի կղզի Արևելաչինական ծովում։ Պատկանում է Ճապոնիային։

## Աշխարհագրություն
Վարչականորեն մտնում է Կագոշիմա պրեֆեկտուրայի կազմում։ Կղզու մակերեսը կազմում է 712,35 կմ²։ Տեղի կառավարումը բաժանվում է Ամամի քաղաքի և Օսիմ գավառի միջև։ Ամամի քաղաքը հիմնադրվել է 2006 թվականի մարտին՝ Նադձի քաղաքի Կաշարի ավանի և Սումիյո գյուղի հետ միավորման ճանապարհով։ Օշիմա գավառի կազմում են մտնում Տացուգո ավանը, Յամատո, Ուկեն գյուղերը և Սեթոութի ավանի մի հատվածը։

## Պատմություն
Առաջին անգամ Ամամի Օշիմա կղզին գրավոր աղբյուրներում հիշատակվել է 657 թվականին Նիհոն շյոկիի ճապոնական ժամանակագրությունում։ Հին ժամանակներում կղզին կանգառ է հանդիսացել դեպի չինական Թան կայսրության (618-907) բակը ճանապարհորդող ճապոնական դեսպանների համար։ Դրանից հետո կղզին մի քանի հարյուրամյակի ընթացքում մոռացված է եղել, մինչև այն կրկին չի բացել Ռյուկյուի ֆեոդալներից (անձի) մեկը։ 15-րդ դարում Ամամի Օշիման ընդգրկվել է Ռյուկյու թագավորության կազմի մեջ։ 1609 թվականին Ռյուկյուն ենթարկվել է ճապոնական իշխանություն Սացումային, 1611 թվականին ճապոնացիները գրավել են Ամամի կղզին նույնպես։ 2001 թվականի դեկտեմբերի 22-ին կղզու մոտակայքում գտնվող ջրատարածությունում տեղի է ունեցել Հյուսիսային Կորեայի նավի (որը քողարկվել էր ձկնորսանավի ներքո) և ճապոնական պարեկային մոտորանավակների բախում։ Արդյունքում հյուսիսկորեական նավը խորտակվել է՝ նավակողում առնվազն 15 մարդու հետ։

## Տնտեսություն
Ամամի Օշիմայի տնտեսությունը հիմնված է հիմնականում գյուղատնտեսության, տեղական արհեստների և զբոսաշրջության վրա։ Մշակվում են կաղամբ, բրինձ և շաքարեղեգ։ Մեղմ կլիման թույլ է տալիս տարվա ընթացքում երկու անգամ բերքահավաք անել։ Արհեստներից առավել հետաքրքրություն է ներկայացնում ձեռքի եղանակով այստեղ արտադրվող բարձր որակի մետաքսը։

Կղզու վրա տեղակայված է Ամամի օդանակավակայանը։

## Ծանոթագրություններ

## Աղբյուրներ
*Eldridge, Mark. *The Return of the Amami Islands: The Reversion Movement and U.S.–Japan Relations*. Levington Books (2004) 
*Hellyer. Robert. *Defining Engagement: Japan and Global Contexts, 1640–1868*. Harvard University Press (2009) 
*Turnbull, Stephen. *The Most Daring Raid of the Samurai*. Rosen Publishing Group (2011) 
*Ravina, Mark. *The Last Samurai: The Life and Battles of Saigo Takamori*.　Whiley (2011) 
*Yeo, Andrew. *Activists, Alliances, and Anti-U.S. Base Protests*. Cambridge University Press. (2011) 

## Արտաքին հղումներ
* Visitors Guide
* Geographic data related to Amami Ōshima at OpenStreetMap

Կատեգորիա:Կագոշիմա պրեֆեկտուրա
Կատեգորիա:Համաշխարհային ժառանգություն Ճապոնիայում
Կատեգորիա:Ճապոնիայի կղզիներ
Հան Յու

**Հան Յու** (, ), Տան արքայատոհմի օրոք գործած չին գրող, փիլիսոփա, պետական գործիչ, ով նշանակալի ազդեցություն է գործել նոր կոնֆուցիականության (նեոկոնֆուցիանիզմի) ուսմունքի ու չինական գրական ավանդույթների զարգացման վրա և բնորոշվում է որպես Դանթեի, Շեքսպիրի, Գյոթեի հետ համեմատելի հեղինակ։ Քաղաքականության բնագավառում կանգնած է եղել կենտրոնացված հզոր իշխանության, մշակույթի ասպարեզում՝ ուղղափառ պահպանողականության դիրքերում։ Դասվում է Չինաստանի լավագույն արձակագիրների շարքին։ Մին արքայատոհմի կառավարման ժամանակներում գործած գիտնական Մաո Կունը () նրան առաջին տեղն է հատկացնում «Տան և Սուն արքայատոհմերի իշխանության ժամանակների արձակի ութ մեծ վարպետների շարքում»։

## Կենսագրություն
Հան Յուն, որ ազնվականի զավակ էր, երկու տարեկան հասակում որբացել է և մեծացել, հասակ է առել ավագ եղբոր ընտանիքում։ Ավանդազրույցն ասում է, որ նա գրել-կարդալ սովորել է ինքնակրթությամբ։

Հաղթահարելով նախկինում պարտադրված կանոնների կապանքները՝ Հան Յուն սկզբնավորել է արձակագրության նոր ոճ ու եղանակ, այսպես կոչված՝ կու-վենը, որն ավելի ազատ էր։ Պոեզիայի բնագավառում ևս փորձել է ջախջախել ավանդական ձևերը (հեղինակել է շուրջ երեք հարյուր բանաստեղծություն)։

Փիլիսոփայության ասպարեզում լինելով նոր կոնֆուցիականության հիմնադիրներից մեկը, անզիջում պայքար է մղել դաոսականության և բուդդայականության աճող ազդեցության դեմ, որի պատճառով ենթարկվել է մեկամյա աքսորի։ Նրա փիլիսոփայական աշխատությունները պատշաճ կերպով չեն արժևորվել մինչև 11-րդ դարը։

Հան Յուի պատվին է անվանակոչվել Չինաստանի Հանցզյան գետը։

## Տես նաև
Կոնֆուցիուս

## Գրականություն
* *Мазур Т. Г.* Конфуцианство как идеология «служилого сословия» в сочинениях Хань Юя (768—824): диссертация. Улан-Удэ, 2003. http://www.dissercat.com/content/konfutsianstvo-kak-ideologiya-sluzhilogo-sosloviya-v-sochineniyakh-khan-yuya-768-824
* *Chen Y.* Images and ideas in Chinese classical prose: studies of four masters. Stanford: Stanford UP, 1988.
* *Hartman Ch.* Han Yü and the T’ang search for unity. Princeton: Princeton UP, 1986.
* *Owen St.* The poetry of Meng Chiao and Han Yü. New Haven: Yale UP, 1975.

## Ծանոթագրություններ

## Արտաքին հղումներ
* * John Thompson on Han Yu and the guqin
* Books of the *[[Quan Tangshi]]* that include collected poems of Han Yu at the Chinese Text Project: Book 336, Book 337, Book 338, Book 339, Book 340, Book 341, Book 342, Book 343, Book 344, Book 345

Կատեգորիա:Չին գրողներ
Կատեգորիա:Չինաստանի քաղաքական գործիչներ
Կատեգորիա:Չինացի բանաստեղծներ
Կատեգորիա:Չինացի պատմաբաններ
Կատեգորիա:Չինացի պետական գործիչներ
Կատեգորիա:Չինացի փիլիսոփաներ
Կատեգորիա:Փիլիսոփաներ այբբենական կարգով
Կատեգորիա:Չինացի գրողներ